【有片】馬拉西亞練習 曼聯迷:佢仲喺度?
2024年04月25日 18:00
東網電視
更多新聞短片
馬拉西亞望參加下季季前熱身。
曼聯2年前簽入荷蘭新晉國腳杜維爾馬拉西亞,上季雖然表現普通,但都係39次上陣紀錄,不過自從季前受傷要做手術後,呢位24歲球員就「人間蒸發」,慘被球迷遺忘。近日杜維爾馬拉西亞喺健身室練習影片曝光,唔少曼聯迷都話:「原來佢仲喺度?」
近日網上傳出影片,見到杜維爾馬拉西亞努力做Gym,身型明顯比之前「大隻」。英國《曼徹斯特晚報》報道,杜維爾馬拉西亞嘅膝傷雖然已經康復,但今季復出機會甚微,佢嘅目標係參與下季季前熱身賽。
杜維爾馬拉西亞健身片段:https://twitter.com/i/status/1783121509281894694
杜維爾馬拉西亞原本計劃今年初復出,但傷勢反覆而壓後復出,喺正選左閘勞基梳爾長期養傷下,杜維爾馬拉西亞嘅傷患就令領隊坦哈格慨嘆,佢3月份曾表示:「球員受傷我可以接受,但同一個位置2人受傷就好難搞,我哋已經用最好方法去頂住,但始終都係蝕底。」